Fil-bini tal-knejjes, b'mod tradizzjonali, il-Koppla hija simbolu li tgħaqqad il-bini kollu. Hija l-aktar parti dominanti u tiġbed l-attenzjoni ta' kulħadd. L-istess meta tħares lejha minn ġewwa, ġeneralment, tagħtik sens ta' glorja artistika. Bħala knisja mmexxija minn Patrijiet Franġiskani kien xieraq li jitpittru 8 Qaddisin ta' l-Ordni. Dawn, fid-diversità tal-qdusija tagħhom, jagħmlu kuruna ta' ġieħ lill-ideal Franġiskan li huma mxew wara Missierna Franġisku. Huma taw xhieda għall-Vanġelu li fuqu hija msejsa r-regola tal- Patrijiet Minuri. Din il-koppla bdiet tiġi mpittra fl-1969, mill-artist Pawlu Camilleri Cauchi. Ġiet inawgurata u mbierka, fis-27 ta' Ġunju 1970, mill-Gwardjan P. Camillo Aquilina OFM. Jixraq li nagħtu ħarsa ħafifa lejn kull pittura u ngħidu xi ħaġa dwar kull qaddis Franġiskan. Meta minn naħa tal-korsija tħares lejn il-koppla, fin- nofs fuq l-istemma ta' l-Ordni, naraw ix-xbiha ta' San Ġwann minn Capistrano. Kien wieħed mill-aqwa predikaturi Franġiskani fl-Ewropa. Kellu mħabba u qima kbira lejn l-isem ta' Ġesli. Il-Papa Kallistu Ill ħeġġu biex imexxi Kroċjata kontra l-Misilmin li kienu se jaħbtu għal Ruma. Hu nnifsu mexxa 70,000 suldat li rnexxielhom jiksbu r-rebħa fuq it-Torok fil-belt ta' Belgrade. Fil-pittura, il- qaddis jidher bl-istandard ta' l-Isem Imqaddes ta' Ġesu jmexxi l-qawwiet insara kontra t-Torok. Ħdejh jidher suldat ferut u fuq wara l-Anġlu tar-rebħa. Aktar 'l isfel tidher l-arma ta' Joseph Camilleri li ħallas din il-pittura. Induru lejn il-lemin u niġu għall-pittura ta' San Beneditt l-Iswed. Dan twieled f'raħal qrib Messina. Ommu u missieru kienu Isiera Afrikani li ġew mogħtija l-ħelsien. Ta' 40 sena daħal Ajk Franġiskan fil-kunvent ta' Palermo. It-tjubija tiegħu, il-ħajja ta' safa u l-kontemplazzjoni kienu ta' eżempju għal: ħutu l-patrijiet. Ta' spiss Ġesti Bambin kien jinżel f'dirgħajh. Bosta Suwed Kattoliċi ta' l-Amerika u ta' l-Afrika jqisuh bħala Patrun tagħhom. Hawnhekk narawh bil-Bambin fuq driegħu. Ħdejn riġlejh Anġlu qed jaqta' katina ta' l- ilsiera. Jidhru wkoll il-ġilji bojod simbolu tas-safa. Ħallas din il-pittura s-Sur Harrv Clarke. Nersqu iżjed lejn il-lemin u niġu quddiem il-pittura li turina lil San Nikola Pickius, martri fl-Olanda. Dan il-qaddis flimkien ma' 10 patrijiet oħra Franġiskani taw ħajjithom biex jistqarru l-preżenza ta' Ġest fl-Ewkaristija. Dan ġara fil-belt ta' Gorcum. Wara moħqrija kbira mill-Kalvinisti ġew imgħallqa u mqatta' biċċiet. Il-pittura turina lil San Nikola qiegħed bl-Isfera f'idu. Warajh tidher il-forka bil-ħabel idur Il-Pittura tal-Koppla Patri Ġużepp Vella OFM ma' għonq il-qaddis. Fil-parti ta' fuq Anġlu mtajjar iħaddan it-tjara tal-Papa u s-salib bażilikali. Dawn huma simboli tal-Primat tal-Papa. Din il-pittura ġiet imħallsa minn Massimo Coleiro. Induru dejjem lejn il-lemin. Naraw il-pittura li tirrappreżenta lil San Leonardo ta' Portomaurizio. Saċerdot Franġiskan, appostlu kbir tal-kelma ta'Alla. Għal 44 sena ppriedka ma' l-Italja kollha jxandar lil Kristu msallab. Kellu devozzjoni kbira lejn il-Via Sagra. Waqqafha f'ħafna bliet u bdiet tiġi mwaqqfa fil-knejjes kollha tad-dinja. Din twaqqfet ukoll fil-Colosseum. Kull sena l-Papa jmur jagħmel din il-Via Sagra fil-Ġimgħa l-Kbira. Huwa kiteb bosta kotba ta' teoloġija spiritwali. Il-Papa Piju XI ħatru Patrun tal- Missjonijiet qalb il-fidili. Il-Qaddis jidher qed jippriedka fuq palk fi pjazza ta' belt. Warajh il-Kurċifiss u l-Colosseum. Ħdejh jidher anġlu jistrieħ fuq kotba u juri ras ta' mewt— simbolu tal-frugħa tad-dinja. Il-benefattur li ħallas din il- pittura kien is-Sur Carmelo Farrugia. Il-pittura li tmiss hija dik ta' San Franġisk Solano. Twieled f'Mantilla, fi Spanja, minn familja għonja ħafna. Daħal Franġiskan u wara li qaddes beda jaħdem fost il-poplu ta' Betica. Meta faqqgħet il-pesta ħadem bla serħan qalb il- morda msejkna. Malajr ġriet il-fama li qiegħed ifejjaq il- morda. Għalhekk huwa talab li jħalli Spanja. Ġie mibgħut fl-Amerika ta' Isfel'qalb l-Indios tal-Peru. Il-ħlewwa tiegħu ġibdet ħafna nies lejn il-konverżjoni. Kien devot kbir tal- Madonna li kien jitlobha bid-daqq tal-vjolin. Miet fil-belt ta' Lima, il-Kapitali tal-Peru. S. Franġisk jidher idoqq il- vjolin u warajh tinda ta' l-Indios. Ħdejh anġlu juri mappa tal- Amerika ta' Isfel u f'idu l-oħra arzella tnixxi l-ilma tal- Magħmudija. Is-Sur Ġorġ Falzon ħallas din il-pittura. Il-pittura li tmiss hija dik ta' San Pietru li twieled f'Alcantara fi Spanja. Ta' 16-il sena daħal Franġiskan. Ħadem ħafna biex fl-Ordni jitħarsu bir-reqqa kollha l-ispirtu tal-faqar u tal-penitenza. Għen ħafna lil Santa Tereża ta' Avila fit-twaqqif ta' l-Ordni li jġib isimha. Kellu d-don tal- profezija u tal-mirakli. Dejjem mehdi fit-talb u l- meditazzjoni tas-Salib Imqaddes. Il-Pittura turina l-qaddis mgħannaq ma' Salib rożż. Anġlu żgħir juri lill-qaddis. Ma' l-art warda ħamra u l-istemma tal-Karmelu. Ġorġ Formoza ħallas din il-pittura. Inkomplu nħarsu lejn il-lemin u naraw lil San Pietru Battista. Huwa kien ħa l-martirju flimkien ma' 5 Patrijiet u 17-il Terzjarju Franġiskan fil-belt ta' Nagasaki fil-Ġappun. F'din il-belt beda jxandar lil Kristu. Waqqaf it-Terz Ordni, kunventi u djar għax-xjuħ. Dawn il-qaddisin kollha ġew mitfugħa l-ħabs u msallbin. Il-pittur jurina lill-qaddis nofsu mneżża' kollu dmija. Ħdejh hemm San Pawl Sużuki, terzjarju u kittieb. Warajh Pagoda u anġlu bl-għodod tal-martirju. Din ġiet imħallsa mill-benefattur Alex Saliba. L-aħħar pittura lejn il-lemin hija dik li turina lil San Ludovik Isqof ta' Toulouse. Kien iben ir-Re Karlu Il ta' Sqallija. Flimkien ma' ħuh ingħata b'rahan f' idejn l-Ispanjoli biex missieru jikseb il-ħelsien. Ludoviku trabba għand il- Patrijiet Franġiskani ta' Barċellona. Wara seba' snin reġa' lura għand missieru. Hemm għamel wegħda li jidħol Patri Franġiskan. Il-Papa Bonifaċju VIII ħatru Isqof ta' Toulouse. Ħadem fost il-foqra u ta ġidu kollu. Miet żgħir ta' 24 sena. Il-pittur jippreżentalna dan il-qaddis liebes ta' Isqof Franġiskan. F'idu waħda jżomm ktieb u jħares lejn anġlu li qed iżomm il-mitra. Ma' l-art il-kuruna bħala prinċep u borża flus — simbolu taċ-ċaħda tiegħu biex sar Franġiskan. L-arma tal-kunjom turi li tħallset mill-benefattur Pawlu Schembri. Taħt il-koppla għandna l-erba' lunetti li fihom hemm impittra erba' qaddisin Dutturi Franġiskani. Dawn il- qaddisin għandhom relazzjoni mat-tagħlim tal-Knisja, dwar il-Madonna. Fil-priedki u fil-kitba tagħhom iddefendew il- privileġġi u l-missjoni ta' Marija bħala Omm il-Feddej. Meta nħarsu lejn il-koppla, mill-korsija, fuq ix-xellug naraw il-lunetta li fiha hemm impitter il-qaddis kbir Franġiskan San Bonaventura, Duttur tal-Knisja. Wara li kien Ġeneral ta' l-Ordni Franġiskan ġie maħtur Kardinal. Huwa kellu devozzjoni kbira lejn il-Madonna. Fil-priedki u l-kitbiet tiegħu huwa għallem li l-Madonna hija korredentriċi fil- passjoni ta' Binha Ġesu. Dan ifisser li l-Madonna, bit-tbatija tagħha ħadet sehem fil-passjoni għall-fidwa tagħna. Din id-duttrina tidher imfissra fil-tpinġijja li tidher fit-tarf tal- lunetta. Taħt riġlejn S. Bonaventura jidher il-kappell kardinalizju. Aktar 'l isfel tidher l-arma ta' Ġuzeppi u Carmela Vella li ħallsu għall-ispejjeż ta' din il-pittura. Fuq il-lemin naraw lid-Duttur tal-Knisja Sant'Antnin ta' Hawn jidher b'mod oriġinali bi fjamma f'idu u xemx fuq sidru — simbolu ta' l-imħabba u l-għerf li kellu lejn il-Kotba Mqaddsa. Fil-kitbiet tiegħu dwar il-Madonna kien jgħallem u jiddefendi li l-Madonna, la darba kienet Omm Alla ma kellhiex tara t-taħsir tal-qabar u għalhekk, ġiet imtellgħa fis-sema bir-ruħ u l-ġisem. Dan it-tagħlim ġie ddikjarat Domma tal-Fidi Tagħna fl-1950. Sant'Antnin jidher iħares lejn il-Madonna tiela' s-sema. Taħt riġlejh il- ġilju — simbolu tas-safa. Aktar 'l isfel l-arma tas-Sur Gerald Mifsud li ħallas għall-ispejjeż tagħha. Meta minn fuq l-altar maġġur inħarsu lejn il-korsija, fil- koppla, fuq il-lemin, naraw ix-xbiha ta' San Bernardin ta' Siena. Dan il-qaddis ġera ma' l-italja kollha jxerred id- devozzjoni lejn l-Isem Imqaddes ta' Ġesu. Kien saċerdot li għex l-ideal Franġiskan fir-radikalità tiegħu. Kiteb diversi kotba ta' Teoloġija spiritwali. Kellu devozzjoni lejn il- Madonna bħala medjatriċi tal-grazzji kollha. Il-qaddis jidher jurina lil Marija xxerred l-ilma tal-grazzja fuq id-dinja, b'idu l-oħra juri l-kotba tad-duttrina qarrieqa jinħarqu. Fuq wara jidher il-kampnar ta' Siena. Hemm minquxa wkoll l- istemma ta' l-isem ta' Ġesii. Ħdejn riġlejh xabla fil-ktieb tal-Vanġelu. Aktar 'l isfel tidher l-arma tas-Soċjetà Filarmonika Sliema li ħallset għal din il-pittura. Fuq ix-xellug tagħna naraw il-lunetta li fiha mpittra x- xbiha tal-Beatu Giovanni Duns Scotus. Dan il-għaref Franġiskan iddefenda bil-qawwa kollha li l-Madonna tnisslet mingħajr id-dnub oriġinali permezz tal-fidwa preventiva ta' Binha Ġesti. Huwa jissejjaħ id-Duttur Sottili (Fin ħafna). Din id-duttrina wasslet lil Papa Piju IX biex jagħmilha domma tal-Fidi fl-1854. Ħdejh tidher l-ajkla — simbolu ta' l-għerf. Fix-xena ta' warajh tidher Marija Immakulata. Fil- qiegħ nett tidher l-arma tas-Sur Pawlu u Carmela Vella li ħallsu għall-ispiża ta' din il-pittura. Tajna ħarsa ħafifa lejn dawn il-qaddisin Franġiskani li jsebbħu l-koppla tal-knisja parrokkjali tagħna. Dawn huma ftit minn numru kbir ta' qaddisin, minn kull ġens, li juruna l-kobor ta' San Franġisk u li jagħmlu ġieħ lill-Ordni li huwa waqqaf. ' FOOD PROCESSORS j made in France ħi -